Bolesť hlavy
Čo je vhodné užiť proti bolesti (momentálne bolesť hlavy a lýtka), ak užívam vasocardin, detralex, magne b6, condro biol, koenzym q10. Môžu sa užívať uvedené produkty naraz?
Dobrý deň.
Ďakujeme za Vašu otázku.
Medzi uvedenými prípravkami neboli pozorované žiadne vzájomné interakcie, ich súčasné užívanie je preto možné.
Od bolesti je možné podať liek s obsahol paracetamolu (Paralen, Panadol), ktorý so žiadnym z užívaných liekov neinteraguje. V prípade potreby je možné podať aj kombináciu paracetamolu s kofeínom (Panadol Extra, Parapyrex Combi).
Prajem pekný zvyšok dňa.
S pozdravom
Mgr. Barbora Bičanovská